సాగర్ ఖండ్రే

సాగర్ ఈశ్వర్ ఖండ్రే (జననం 29 డిసెంబర్ 1997) భారతదేశానికి చెందిన రాజకీయ నాయకుడు. ఆయన 2024లో జరిగిన లోక్‌సభ ఎన్నికలలో బీదర్ లోక్‌సభ నియోజకవర్గం నుండి తొలిసారి ఎంపీగా ఎన్నికై 18వ లోక్‌సభలో అడుగుపెట్టాడు.
జననం, విద్యాభాస్యం 
సాగర్ ఖండ్రే 29 డిసెంబర్ 1997న కర్ణాటక రాష్ట్రం, బెంగళూరులో ఈశ్వర ఖండ్రే, గీతా దంపతులకు జన్మించాడు. ఆయన బెంగుళూరు క్రైస్ట్ కాలేజీ నుండి బీబీఏ & ఎల్‌ఎల్‌బీ పూర్తి చేశాడు. 
రాజకీయ జీవితం
సాగర్ ఖండ్రే తన తండ్రి ఈశ్వర ఖండ్రే అడుగుజాడల్లో రాజకీయాల్లోకి వచ్చి నేషనల్ స్టూడెంట్స్ యూనియన్ ఆఫ్ ఇండియా రాష్ట్ర ప్రధాన కార్యదర్శిగా పని చేస్తూ కరోనా సమయంలో తన తండ్రితో కలిసి బీదర్ ప్రాంతంలో పర్యటించి ప్రజలలో తనకంటూ ఒక గుర్తింపు తెచ్చుకున్నాడు. ఆయన 2024లో జరిగిన లోక్‌సభ ఎన్నికలలో బీదర్ లోక్‌సభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి భగవంత్ ఖుబాపై 128875 ఓట్ల మెజార్టీతో గెలిచి  తొలిసారి ఎంపీగా ఎన్నికై 18వ లోక్‌సభలో అడుగుపెట్టాడు. ఈ ఎన్నికల్లో సాగర్‌కు 6,66,317 ఓట్లు వచ్చాయి. బీజేపీ మంత్రి భగవంత్ ఖూబాకు 5,37,442 ఓట్లు వచ్చాయి.

మూలాలు

వర్గం:1997 జననాలు
వర్గం:భారత జాతీయ కాంగ్రెస్ నాయకులు
వర్గం:18వ లోక్‌సభ సభ్యులు